Eugene

Eugene er borg í Oregon í Bandaríkjunum með um 177.900 íbúa (2023) og er næststærsta borg fylkisins. Á stórborgarsvæðinu búa um 400.000. Hún er syðst í Willamette-dalnum. Oregon-háskóli er þar og var fyrirtækið Nike stofnað þar.

Borgin er nefnd eftir Eugene Franklin Skinner sem settist þar að árið 1846. Borgin hefur langa sögu mótmælamenningar gegn stríðum, kapítalisma og rasisma.

HM í frjálsum íþróttum var haldið í borginni 2022.

 Tilvísanir 

 Tenglar 


Flokkur:Borgir í Oregon